open-index/open-wikipedia-markdown huggingface dataset:
Tru64 UNIX

**Tru64 UNIX** on 64-bittinen Alpha-suorittimella toimiva Unix-käyttöjärjestelmä, jonka kehitti Digital Equipment Corporation (DEC), joka päätyi Hewlett-Packardin (HP) omistukseen.

Käyttöjärjestelmän edeltäjä oli VAX- ja MIPS-alustoille kehitetty Ultrix.

Kun Digital kehitti 64-bittisen Alpha-prosessorinsa 1990-luvun alussa, tarvittiin sillä toimiva Unix-versio, joka korvaisi Ultrixin. Kehittämisessä otettiin lähtökohdaksi Open Software Foundationin määrittelemä OSF/1. Nimeksi tuli **Digital OSF/1** (**DEC OSF/1**) joka oli ensimmäinen 64-bittinen Unix-käyttöjärjestelmä. Sitä kehitettiin edelleen versioon 3.2 asti, kunnes 1990-luvun puolessa välissä julkaistussa versiossa 4.0 nimi muuttui **Digital Unixiksi**. Compaqin ostettua Digitalin nimeksi tuli **Tru64 UNIX**.

Viimeinen versio on 5.1B-6, jonka tuki päättyi 31.12.2012.

## Teknisiä ominaisuuksia

Tru64 UNIX perustuu Open Software Foundationin referenssitoteutukseen OSF/1 ja siinä on osia BSD:n versioista 4.3 ja 4.4 sekä System V:stä sekä muista lähteistä. 
Tru64 UNIX on moniajokäyttöjärjestelmä, jolla voidaan käyttää hyväksi symmetristä moniprosessointia (SMP) ja mm. monisäietekniikkaa.
Käyttöjärjestelmässä voi käyttää sekä BSD-pohjaisia että System V -pohjaisia sovelluksia.

Työpöytäympäristönä on Digital Unix versiosta 4.0 alkaen X Window Systemiin ja Motifiin perustuva Common Desktop Environment (CDE).

Käyttöjärjestelmässä oli Digitalin kehittämä tiedostojärjestelmä Advanced Filesystem (AdvFS). AdvFS on journaloiva tiedostojärjestelmä, joka on suunniteltu toimimaan myös klusteroiduissa ympäristöissä. AdvFS:n maksimikoko on 16 teratavua.

Muita tuettuja tiedostojärjestelmiä ovat: NFS, MFS, CDFS, DVDFS, FFM ja proc. Tietoliikenteeseen käytetään pääsääntöisesti TCP/IP-protokollaa, kuten Unixeissa yleensä. Muita tietoliikenneprotokollia ovat: DECnet, OSI ja LAT.

## Versiot

* DEC OSF/1 1.2 (1993)
* DEC OSF/1 3.0 (1994)
** Symmetrinen moniprosessointi (SMP)
* Digital UNIX 3.2 (1995)
* Digital UNIX 4.0 (1996)
** Common Desktop Environment (CDE)
* Tru64 UNIX 4.0F (1999)
* Tru64 UNIX 5.0 (1999)
* Tru64 UNIX 5.1 (2000)
** IPv6
* Tru64 UNIX 5.1B-6 (2010)

## Lähteet

## Aiheesta muualla

* Tru64 UNIX Operating system SPD  
* Digital UNIX Frequently Asked Questions (FAQ) 
* Digital UNIX Documentation Library
Langgam jawa

**Langgam jawa** on indonesialaisen musiikin tyylilaji, joka on syntynyt *[[kroncong]]*-musiikista Jaavan saarella, tarkemmin Surakartan kaupungissa ja sen ympäristössä.

Langgam jawassa kroncong-orkesteri imitoi *[[gamelan]]in* seitsensävelistä *[[pelog]]*-asteikkoa. Musiikin rytmikuviot muistuttavat alueen paikallista musiikkia, ja myös kroncongin *[[bel canto]]* -tyylinen laulu yhdistyy siinä jaavalaiseen laulutapaan. Sillä oli merkittävä vaikutus *[[campursari]]*-musiikin kehitykseen 1990-luvun lopulla. Langgam jawa -artisteihin kuuluu esimerkiksi Waldjinah.

## Lähteet
Trio

**Trio** tarkoittaa mitä tahansa yhtyettä, johon kuuluu kolme muusikkoa. Kolmen laulajan ryhmää kutsutaan nimellä *tertsetti*. Klassisessa musiikissa yleisin trion kokoonpano on piano, viulu ja sello. Trioksi (tai tertsetoksi) kutsutaan myös teosta, joka on sävelletty kolmelle muusikolle.

Trio (triotaite) on myös tanssien, marssien ja scherzojen itsenäinen väliosa, joka on rauhallisempi ja intiimimpi kuin sävellyksen ääriosat. Triotaitteen ominaislaatua korostetaan yleensä sävellajinvaihdoksella ja erilaisella soitinnuksella.

## Kuuluisia poptrioja
* Destiny's Child
* Gimmel
* Peter, Paul and Mary
* Salt-N-Pepa
* Sugababes
* The Supremes
* TLC
* Girlicious

## Power Trio
Englannin kielessä nimityksellä *power trio* tarkoitetaan kolmihenkistä rock-yhtyettä (kitara, basso ja rummut) tai yhtyettä jossa on kolmihenkinen rytmiryhmä ja laulusolisti. Tästä esimerkkeinä mm.
* Cream
* The Who
* Led Zeppelin
* Crosby, Stills and Nash (viittaus kolmeen solistiin)
* Hurriganes
* Emerson, Lake and Palmer
* Royals
* Rush
* Kingston Wall

## Katso myös
*Duo
*Kvartetti
*Oktetti
*Sekstetti
*Septetti

## Lähteet

## Aiheesta muualla
Duo

**Duo** tarkoittaa yhtyettä, jossa on kaksi muusikkoa. Joskus termillä tarkoitetaan myös tällaiselle yhtyeelle sävellettyä kappaletta. Kahdelle muusikolle sävellettyä kappaletta kutsutaan kuitenkin useimmiten duetoksi.

## Tunnettuja duoja

* Aly & Aj
* Baccara
* Bat & Ryyd
* Boards of Canada
* Brick & Lace
* CatCat
* Daft Punk
* Eurythmics
* Gommi ja Pommi
* Hannibal ja Soppa
* Ida Paul & Kalle Lindroth
* Ismo Alanko Teholla
* Jaana ja Tiina
* JVG
* Kaija Kärkinen & Ile Kallio
* Matti ja Teppo
* Kauko Röyhkä & Riku Mattila
* Modern Talking
* Simon & Garfunkel
* Nieminen & Litmanen
* OutKast
* Pelimannet
* Pet Shop Boys
* PMMP
* Taikapeili
* Lissut
* Nylon Beat
* Tommi & Hombre
* Wisin & Yandel

## Katso myös

*Trio
*Kvartetti
*Oktetti
*Sekstetti
*Septetti
Kukko (täsmennyssivu)

**Kukko** voi tarkoittaa ainakin seuraavia:

* kukko, koiraspuolinen kanalintu ja kesykana
* kukko, yksi kiinalaisista horoskooppimerkeistä
* Kukko, Laitilan Wirvoitusjuomatehtaan olutmerkki
* Kukko, Vr3-sarjan höyryveturin nimitys
* suljettu leivonnainen tai piiras (esimerkiksi kaalikukko, kalakukko, lanttukukko, lihakukko)
* aapiskukko, aapiskirjojen perinteinen tunnushahmo
* Gallian kukko, yksi Ranskan kansallissymboleista
* Sukunimenä:
** Aapo Kukko (s. 1991), suomalainen sarjakuvantekijä
** Einari Kukko (1919–2013), suomalainen yliagrologi
** Emil Kukko (1888–1963), suomalainen yleisurheilija
** Sakari Kukko (s. 1953), muusikko.
** Tauno Kukko (1916–2001), suomalainen trumpetisti, säveltäjä ja sanoittaja, Sakari Kukon setä
Solisluu

**Solisluu** eli **klavikula** () kuuluu yläraajan luihin ja se muodostaa hartiakaaren yhdessä lapaluun kanssa. Solisluu kiinnittyy rintalastan yläosaan rintalasta-solisluunivelen () välityksellä. Lapaluuhun solisluu niveltyy olkalisäke-solisluunivelessä (). Solisluu murtuu ja katkeaa herkästi.

Kissan solisluu on hyvin pieni eikä kiinnity muihin luihin, mikä helpottaa saalistamista. Koiralla solisluu on surkastunut ja muilla kotieläimillä solisluu näkyy kalkkeutumana yläraajan lihaksen jänteessä. Solisluu puuttuu kokonaan valailta, mutta on hyvin kehittynyt jyrsijöillä ja lepakoilla. Linnuilla solisluut ovat yhtyneet hankaluuksi, jota saatetaan kutsua myös toivomusluuksi.

## Lähteet

## Aiheesta muualla
Clive Burr

**Clive Ronald Burr** (8. maaliskuuta 1957 Lontoo, Englanti – 12. maaliskuuta 2013 Lontoo, Englanti) oli brittiläinen muusikko, joka muistetaan parhaiten heavy metal -yhtye Iron Maidenin rumpalina.

Burr vaikutti Samson-yhtyeen rumpalina vuosina 1977–1978, minkä jälkeen hän liittyi Iron Maidenin rumpaliksi vuoden 1979 joulukuussa korvaten yhtyeestä eronneen Doug Sampsonin. Burr levytti Iron Maidenin kanssa kolme studioalbumia; yhtyeen debyyttialbumin *[[Iron Maiden (albumi)|Iron Maiden]]* (1980), *[[Killers]]* (1981) ja läpimurtoalbumin *[[The Number of the Beast (albumi)|The Number of the Beast]]* (1982). Burr joutui lähtemään yhtyeestä Beast on the Road -kiertueen päätyttyä, koska hänen soittonsa kärsi kiertue-elämän vapaa-ajan vietosta. Hänen paikkansa Iron Maidenin rumpalina täytti Nicko McBrain. 

Iron Maidenin jälkeen Burr soitti ranskalaisessa Trust-yhtyeessä, josta McBrain oli siirtynyt Iron Maideniin. Tämän jälkeen Burr oli osallisena lyhytikäisessä Gogmagog-projektissa, jossa olivat mukana muun muassa Iron Maidenin entinen laulaja Paul Di’Anno ja tuleva Maiden-kitaristi Janick Gers. Gogmagogista Burrin tie vei Twisted Sister -laulaja Dee Sniderin perustamaan Desperado-yhtyeeseen, jonka valmiiksi levytetty albumi jäi lopulta pölyttymään levy-yhtiön hyllylle. Albumi julkaistiin viimein kesällä 2006.

2000-luvun alussa Burr ilmoitti sairastavansa MS-tautia, jonka hoito rasitti hänen talouttaan merkittävästi. Iron Maiden teki erikoisjulkaisuja ja perusti vuonna 2002 Clive Burr MS Trust -rahaston keräämään rahaa hänen hyväkseen.

## Lähteet
Jason Truby

**Jason Truby** on yhdysvaltalainen rock-kitaristi. Hän aloitti uransa 1990-luvun alussa yhtyeessä Living Sacrifice. Vuonna 1997 Truby lähti yhtyeestä. 2003 nu metal-yhtye P.O.D. tarvitsi kitaristia ja Jason Truby liittyi yhtyeeseen. Vuonna 2004 Truby teki sooloalbumin nimeltään *String Theory*.

## Aiheesta muualla
* Jason Truby - Discography - AllMusic
Kvintetti

**Kvintetti** on yhtye, johon kuuluu viisi muusikkoa. Tällaiselle yhtyeelle sävellettyä teosta kutsutaan kvintetoksi. Tyypillinen kvintetti on esim. jousikvintetti, johon kuuluu kaksi viulistia, alttoviulisti, sellisti ja kontrabasisti.

## Tunnettuja kvintettejä

*Quintette du Hot Club de France
*The George Shearing Quintet

## Katso myös

*Duo
*Trio
*Kvartetti
*Sekstetti
*Septetti
*Oktetti
Eriejärvi

**Eriejärvi** on eteläisin, matalin ja tilavuudeltaan pienin Pohjois-Amerikan viidestä Isoistajärvestä, ja se on maailman 11:nneksi suurin järvi. Järven pinta-ala on 25&nbsp;700&nbsp;km², keskisyvyys 19&nbsp;m ja tilavuus 484&nbsp;km³. Järven pinta on 174 metriä merenpinnan tason yläpuolella.

Eriejärveen laskee Detroitjoki Huronjärvestä ja siitä laskee Niagarajoki ja Wellandin kanava Ontariojärveen. Järven eteläpuolella sijaitsevat Yhdysvaltojen osavaltiot Ohio, Pennsylvania ja New York, länsipuolella Michigan ja pohjoispuolella Kanadan Ontarion provinssi.

Järvi on saanut nimensä erie-intiaaneista, jotka elivät järven etelärannoilla. Nimi tulee irokeesikielten sanasta *erielhonan*, mikä tarkoittaa pitkää häntää.

Eriejärvi oli erittäin saastunut 1960- ja 1970-luvulla. Nykyään järven tila on kuitenkin kohentunut luonnonsuojelulakien ansiosta. Ongelmana on kuitenkin rehevöityminen levämassoineen.

## Maantiede
Eriejärven keskimääräinen pinnankorkeus on 174 metriä. Se on pisimmiltään 388&nbsp;km ja leveimmiltään 92&nbsp;km. Järven keskisyvyys on vain 19&nbsp;m ja syvimmiltäänkin järvi on vain 64 metriä. Vertailuksi Yläjärvi on keskisyvyydeltään 147 metriä. Koska Eriejärvi on Isoistajärvistä matalin, se on niistä myös lämpimin kesäisin ja jäätyy talvisin ensimmäisenä.

Suurista kaupungeista muun muassa Buffalo ja Cleveland sijaitsevat Eriejärven rannalla.

## Historia
### Alkuperäiskansat
Useat intiaaniheimot elivät Eriejärven itärannoilla ennen eurooppalaisten saapumista Amerikan mantereelle. Eriet asuivat järven eteläpuolella ja attiwendaronkit asuivat itäreunan pohjoispuolella. Port Stanleyn lähellä on jo 1500-luvulla perustettu pieni kylä, jossa asui parhaimmillaan jopa 800 intiaania. Eurooppalaiset kutsuivat attiwendaronkeja *neutraaleiksi intiaaneiksi*, sillä he kieltäytyivät taistelemasta muita heimoja vastaan. Molemmat suurista Eriejärven rantoja asuttaneista intiaaniheimoista valloitettiin irokeesisotien aikaan. Sotien jälkeen irokeesit asuttivat Eriejärven itäpuolta ja sitä käytettiin metsästysalueena.

## Talous
### Kalastus
Eriejärven leuto lämpötila ja planktonin riittävyys tekevät siitä oivan paikan kalastukselle. Eriejärvessä on kaikista Isoistajärvistä eniten kaloja. Järvi on aiemmin kärsinyt ylikalastuksesta, minkä takia kalastusta säännellään nykypäivänä tarkemmin. Järvestä kalastetaan muun muassa kirjolohta, valkosilmäkuhaa, haukia, isoaurinkoahvenia, valkobasseja ja pikkubasseja. Järvestä on aiemmin kalastettu myös sampia, mutta nykyään kalastetut sammet palautetaan takaisin järveen, jotta niiden populaatio voisi kasvaa takaisin.

### Maanviljely
Eriejärven rannat ovat hedelmällistä maaperää maanviljelylle. Erityisesti New Yorkin osavaltion länsiosassa kasvatetaan paljon viinirypäleitä ja alueella onkin paljon viinitiloja. Viinityypeistä valmistetaan erityisesti pinot noiria, chardonnayta ja rieslingiä.

## Lähteet

## Aiheesta muualla
Annikka Konttori-Gustafsson

**Annikka Maaria Konttori-Gustafsson** (ent. **Konttori**, o. s. **Lahtinen**, s. 30. huhtikuuta 1953 Lahti) on suomalainen pianisti, joka toimi vuodesta 1983 alkaen Sibelius-Akatemian pianomusiikin lehtorina. Hän on ollut myös Sibelius-Akatemian tohtorikoulutusyksikön DocMusin johtaja.

Annikka Konttori-Gustafsson opiskeli pianonsoittoa Lahden musiikkiopistossa 1966–72 ja Sibelius-Akatemiassa 1972–74 ja 1978–79 Izumi Tatenon johdolla. Lisäksi hän on opiskellut Detmoldin musiikkikorkeakoulussa 1974–76 ja Berliinissä Hochschule der Künste -musiikkikorkeakoulussa 1976–78 Klaus Schilden johdolla. Hän suoritti pianonsoiton diplomitutkinnon Sibelius-Akatemiassa 1978 ja loppututkinnon Berliinissä samana vuonna. Vuonna 2001 hän suoritti musiikin tohtorin tutkinnon Sibelius-Akatemiassa.

Konttori-Gustafsson piti ensikonserttinsa vuonna 1978 Helsingissä. Hän on pitänyt soolo- ja kamarimusiikkikonsertteja Suomessa, ympäri Eurooppaa ja Yhdysvalloissa sekä tehnyt radio- ja TV-nauhoituksia kotimaassa ja ulkomailla. Hän sai neljännen palkinnon vuoden 1973 Maj Lind -pianokilpailussa ja osallistui kansainväliseen Géza Anda -pianokilpailuun Zürichissä vuonna 1982.

Annikka Konttori-Gustafssonin ensimmäinen puoliso oli pasunisti Timo Konttori (s. 1952). Hänen toinen aviomiehensä, Kaj-Erik Gustafsson, on säveltäjä, kirkkomuusikko ja pedagogi.

## Lähteet
GÄA

**GÄA** oli saksalainen krautrock-kulttiyhtye. Se perustettiin Saarlandissa vuonna 1973. GÄA:n ensimmäinen levy *Auf der Bahn zum Uranus* ilmestyi vuonna 1974. Yhtye ei saanut kovin paljoa suosiota ja se hajosi jo vuonna 1978.

## Kokoonpano

* Werner Frey - kitara, laulu 
* Stefan Dorr - rummut, laulu 
* Werner Jungmann - laulu, kongarummut 
* Gunter Lackes - urut, piano, laulu 
* Peter Bell - basso, huilu, laulu
Diracin mitta

**Diracin mitta** on yksinkertainen mitta, jonka kantaja on keskitetty yhteen pisteeseen. Se toteuttaa todennäköisyysmitan määritelmän. 

Täsmällisemmin jos *X* on joukko ja x \in X, niin *Diracin mitta pisteessä x* on kuvaus \delta_x : \mathcal{P}(X) \rightarrow [0,1], jolle

\delta_x (A) = \left\{ \begin{matrix}1, & \textrm{jos} \ x \in A \\ 0, & \textrm{jos} \ x \, \not\in \, A . \end{matrix} \right.

Voidaan helposti osoittaa, että pisteessä *x* määritellyn Diracin mitan mittaintegraali yli funktion f : X \rightarrow \R on

\int_X \, f \,  d\delta_x = f(x) . 

## Lähteet
Lasnamäe

**Lasnamäe** () on Tallinnan kahdeksasta kaupunginosasta suurin ja sijaitsee kaupungin itäosassa. Lasnamäen pinta-ala on noin 30 km2 ja asukasluku 118&nbsp;328 (1.4.2015)
. Kaupunginosalla on oma hallinto. Noin joka neljäs tallinnalainen asuu Lasnamäessä.

Alueen asuinrakennukset ovat suuria 1980-luvulla Neuvostoliiton aikana rakennettuja kerrostaloja. Suunniteltua rakentamista ei saatu valmiiksi ja kaupunginosassa on tämän johdosta paljon käyttämätöntä maa-alaa. Lasnamäen eteläosassa on teollisuus- ja varastoalue.

Lasnamäen kaupunginosa perustettiin 1. syyskuuta vuonna 1993. Neuvostoaikana se tunnettiin Meren piirinä ja vuosina 1991–1993 Itä-Tallinnana. Lasnamäe jakautuu 16 asuinalueeseen, jotka ovat Katleri, Kurepõllu, Kuristiku, Laagna, Loopealse, Mustakivi, Pae, Paevälja, Priisle, Seli, Sikupilli, Sõjamäe, Tondiraba, Uuslinn, Väo ja Ülemiste.

## Väestö
Väestö koostuu suurimmilta osin eri kansallisuuksista entisen Neuvostoliiton alueelta. Yli puolet Lasnamäen asukkaista on venäläisiä, hieman yli neljäsosa on virolaisia ja kaksi pienempää ulkomaalaisryhmää ovat ukrainalaiset ja valkovenäläiset. 

Vuoden 2011 väestönlaskennan mukaan Lasnamäessä oli 108 042 asukasta, joista 31 806 (29,4 %) oli virolaisia, 64 086 (59,3 %) venäläisiä ja 11 973 (11,1 %) muita kansallisuuksia.

### Väestönkehitys
Väestönkehitys vuosina 2003–2015.
* 2003: 109 516 
* 2004: 112 368 
* 2005: 114 440 
* 2006: 114 142 
* 2007: 112 306 
* 2008: 112 001 
* 2009: 113 332 
* 2010: 114 258 
* 2011: 115 654 
* 2012: 116 273 
* 2013: 116 490 
* 2014: 118 211 
* 2015: 118 437

## Urheilu
Jalkapalloseura FC Ajax Lasnamäe on kotoisin Lasnamäen kaupunginosasta.

## Muuta
Kesklinn, Lasnamäe ja Pirita muodostavat Viron riigikogun vaalien vaalipiirin numero 2, toisen vaalipiirin, josta valitaan yhteensä yksitoista kansanedustajaa Viron 101-jäseniseen parlamenttiin.

## Lähteet
Huelva

**Huelva** on kaupunki Andalusiassa, Espanjassa ja Huelvan maakunnan pääkaupunki. Se sijaitsee Cádizinlahden rannalla, jokien Odiel ja Tinto yhtymäkohdassa. Kaupungin pinta-ala on 149 neliökilometriä ja siellä asuu noin 145 500 (2016) ihmistä.

Rooman valtakunnan aikoihin kaupunki tunnettiin nimellä Onoba. Kaupunki kärsi huomattavia vahinkoja vuoden 1755 Lissabonin maanjäristyksen yhteydessä.

Noin 13 kilometrin päässä Huelvasta, Palos de la Fronteran kaupungissa, sijaitsee La Rábidan luostari (Monasterio de Santa María de la Rábida), missä Kristoffer Kolumbus oleskeli 1491–1492 ennen lähtöä ensimmäiselle löytöretkelleen. Luostarin yhteydessä on Kolumbuksen retkiä ja elämää esittelevä museo.

## Huelvan ystävyyskaupungit
Huelvan kaupungilla on kuusi ystävyyskaupunkia eri puolilla maailmaa.

*  Viganello
*  Faro
*  New Orleans
*  Houston
*  Cádiz
*  Tanger

## Kuvia

Huelva-01-3 8v c-catedral.jpg|Katedraali (La Merced)
Casa Colón Huelva 01.JPG|Casa Colón
Huelva - Plaza de las monjas.jpg|Plaza de las Monjas
Monumento a Colón (Huelva).jpg|Kolumbus (patsas)
Santuario de la Cinta.JPG|Santuario de la Cinta
Rabida1.jpg|Monasterio de Santa María de la Rábida (Palos de la Frontera)
Hotel Paris Huelva.JPG|Hotel Paris
Huelva 062.jpg|Muelle del Tinto
Huelva 065.jpg|Muelle del Tinto
Calle Concepción de Huelva.JPG|Calle Concepción



## Lähteet
Orionin sumu

**Orionin (suuri) sumu** eli **Messier 42** on tähtitaivaan kirkkain kaasusumu ja helposti havaittavissa myös paljain silmin pimeällä taivaalla. Tosin se näyttää paljain silmin tähtimäiseltä. Sen löysi Nicolas-Claude Fabri de Peiresc kaukoputkella vasta vuonna 1610 &ndash; tosin jo Ptolemaios merkitsi sumun sisällä olevat kirkkaimmat tähdet yhtenä tähtenä luetteloonsa. Johann Cysatus löysi kohteen itsenäisesti vuonna 1611, mutta tämän jälkeen löydöt unohdettiin aina vuoteen 1656 saakka, jolloin Christiaan Huygens löysi sen jälleen. Huygensiä pidettiin pitkään kohteen alkuperäisenä löytäjänä, kuten teki myös Charles Messier, joka lisäsi kohteen luetteloonsa 4. maaliskuuta 1769. Henry Draper valokuvasi sumun ensimmäisenä syvän taivaan kohteena vuonna 1880. Sumu sijaitsee keskellä Orionin "miekkaa" *&theta; Orioniksen* kohdalla.

Kaasusumu on merkittävin osa paljon suurempaa kokonaisuutta, johon kuuluvat lisäksi muun muassa *Barnardin kaari*, *[[Hevosenpääsumu]]n* alue, heijastussumu M78 sekä M43, joka on suuren kaasusumun koillisosassa. Yhdessä ne ovat taivaalla yli kymmenen asteen ja todellisuudessa satojen valovuosien laajuisia. Lisäksi 1970-luvulla havaittiin, että näkyvä osa M42:sta on vain paljon suuremman ja tiheämmän ainekasautuman, *Orionin molekyylipilven* (OMC 1), kirkas pinta, joka näkyy kohtisuoraan Maahan. Orionin suuri kaasusumu on suurimmaksi osaksi itsevalaiseva emissiosumu, ja se saa energiansa sen keskellä olevasta tähtirykelmästä, jota kutsutaan *Trapetsiksi*. Trapetsista on pienellä kaukoputkella havaittavissa neljä lähekkäistä tähteä, joita usein kutsutaan kirjaimilla A, B, C ja D. Vuosina 1826&ndash;1888 löydettiin vielä tähdet E, F, G ja H, joista viimeksi mainittu on kaksoistähti. A ja B ovat Algol-tyyppisiä pimennysmuuttujia. Sumussa on kaikkiaan noin 700 nuorta tähteä.

Orionin sumu on meitä lähinnä oleva uusien tähtien syntyalue. Eräät tähdistä ovat vain 300 000 vuotta vanhoja. Vuonna 1992 Hubble-avaruusteleskooppi löysi sumusta useita nuoria tähtiä, joiden ympärillä on kaasusta ja pölystä koostuvia *protoplanetaarisia kiekkoja*. Niistä muodostuu mahdollisesti tulevaisuudessa uusia planeettoja tähtien ympärille. Sumun monimuotoinen, aaltoileva ja repaleinen ulkonäkö on seurausta Trapetsin tähtien ja muiden sumun nuorten tähtien voimakkaan säteilyn aiheuttamasta paineesta. Sama ilmiö on synnyttänyt myös eräänlaisia "häntiä", kun vastasyntyneet tähdet ovat säteilyllään työntäneet niitä ympäröivien kiekkojen materiaalia kauemmas.

## Lähteet

## Aiheesta muualla

* SEDSin sivu M42:sta englanniksi
* Tietokoneella luotu kolmiulotteinen malli sumusta
Baskimaa (itsehallintoalue)

**Baskimaa** (, ) on itsehallintoalue Pohjois-Espanjassa Atlantin rannikolla. Baskimaan epävirallinen pääkaupunki on Vitoria-Gasteiz. Historiallinen Baskimaa, baskien asuinalue, käsittää itsehallintoalueen lisäksi Navarran sekä Pohjoisena Baskimaana tunnetun alueen Ranskan puolella.

Baskimaan itsehallintoalueen rajanaapureita ovat Cantabrian, Kastilia ja Leónin, La Riojan ja Navarran itsehallintoalueet sekä Ranskan Pyrénées-Atlantiquesin departementti.

## Aluejako

Baskimaa koostuu kolmesta maakunnasta:

* Álava (), pääkaupunki Vitoria-Gasteiz
* Gipuzkoa (), pääkaupunki San Sebastián ()
* Biskaja (, ), pääkaupunki Bilbao ()

Maakunnat jakaantuvat kaikkiaan 251 kuntaan, joista 51 sijaitsee Álavassa, 88 Gipuzkoassa ja 112 Biskajassa.

### Suurimmat kaupungit

## Talous

Baskimaa on eräs Espanjan vauraimmista alueista. Suurimmat teollisuudenalat ovat perinteisesti olleet metalliteollisuus ja laivanrakennus. Bilbaon ympäristössä oli aikoinaan suuret malmiesiintymät. Nykyisin merkittävin teollisuudenala on koneenrakennus. Teollisuus on monipuolista, ja myös kemian ja petrokemian sektorit ovat merkittäviä.

Baskimaan bruttokansantuote henkeä kohti on korkeampi ja työttömyysprosentti merkittävästi alhaisempi kuin muualla Espanjassa.

## Politiikka

Baskimaan parlamentin puolueita ovat Baskien kansallispuolue (28 paikkaa), *[[EH Bildu]]* (18), *Elkarrekin Podemos* (11), *Partido Socialista de Euskadi-Euskadiko Ezkerra* (9) ja kansanpuolue (9). Itsehallintoalueen johtajana (*lehendakari*) toimii Baskien kansallispuolueen Iñigo Urkullu.

Baskimaan itsenäisyyttä kannatti 24&nbsp;prosenttia ja vastusti 63&nbsp;prosenttia vuonna 2016. Vuonna 2011 terroristijärjestö ETA ilmoitti lopettavansa aseellisen taistelun lopullisesti.

## Lähteet

## Aiheesta muualla
Gorgoroth

**Gorgoroth** on vuonna 1992 perustettu norjalainen black metal -yhtye. Vuonna 1993 yhtye julkaisi ensimmäisen demonsa. Heti sen julkaisun jälkeen yhtye solmi levytyssopimuksen Embassy Recordsin kanssa. Pian julkaistiin heidän ensimmäinen täysimittainen albuminsa, *Pentagram*. Vuonna 1995 julkaistun *Antichristin* ansiosta Gorgorothista alkoi pian tulla yksi suosituimmista black metal -yhtyeistä.

Vuonna 1998 yhtye solmi levytyssopimuksen Nuclear Blastin kanssa, kunnes levy-yhtiö irtisanoi yhtyeen vuonna 2004 erään Puolassa esitetyn konsertin jälkeen. Tuolloin lavalla nähtiin muun muassa lampaanpäitä ja ristiinnaulittua esittäviä alastomia malleja ja käytettiin yli 80 litraa lampaanverta. Tapaus johti poliisitutkintoihin, minkä vuoksi Gorgoroth irtisanottiin Nuclear Blastilta. Nykyisin yhtye kuuluu Regain Recordsiin.

## Kokoonpano
* Pest – laulu 
* Infernus (Roger Tiegs) – kitara, basso, rummut (1992–)
* Atterigner (Stefan Todorovic) – laulu (2012–) 
* Tormentor (Bøllo Heyerdahl) – kitara (1996–2002, 2008–)
* Vyl (Vegar Ytterdal Larsen) - rummut (2011–)

## Entiset jäsenet

### Laulajat:

* Hat (Jan Åge Solstad) (1992–1995)
* Pest (1995–1997, 2008–2012)
* Gaahl (Kristian Eivind Espedal) (1998–2007)

### Kitaristit:

* Tormentor (1996–2003, 2008–2012)
* Apollyon (2003–2004): session
* Teloch (2004–2005, 2007): session
* Skagg (2005): session
* Fábio Zperandio
* Paimon (Błażej Kazimierz Adamczuk)

### Basistit:

* Kjettar (1992–1993)
* Samoth (Tomas Haugen)  (1993-1994)
* Storm (1995)
* Ares (Ronny Hovland) –  (1996–1998)
* T-Reaper (Torgrim Øyre) –  (1998-1999)
* King ov Hell (Tom Cato Visnes) (1999–2006, 2007)
* Bøddel (Frank Watkins) (2007–2015), kuoli 2015) 

### Rumpalit:

* Goat Pervertor (Rune Thorsnes) (1992–1994)
* Frost (Kjetil-Vidar Haraldstad) (1994–1996, 2006 *sessio*)
* Grim (Erik Brødreskift) –  (1996–1997, kuoli 1999)
* Vrolok (1996–1998)
* Sersjant (Erlend Erichsen) (1999–2000)
* Ivar Thormodsæter (1999): session
* Kvitrafn (Einar Selvik, nykyinen yhtye Wardruna) –  (2000–2004)
* Dirge Rep (Per Arild Håvarstein) (2004–2007): session
* Garghuf (2007): session
* Vyl (Vegar Larsen) (2009-2011, 2014-2015, 2017)

### Kiertuemuusikot
**kitaristit**
* Teloch – kitara (2004–2005, 2007)
* Apollyon (Ole Jørgen Moe, yhtyeestä Aura Noir, Immortal)  (2003–2004)

**rumpalit**
* Garghuf (Dani Robnik) (2007)
* Dirge Rep (yhtyeestä Orcustus, ex-Enslaved)  (2004–2007)

## Diskografia
### Studioalbumit
* 
* 
* 
* 
* 
* 
* 
* 
* 

### Livealbumit
* 
* 
* 
* 

### Demot
* 
* 

### Bootlegit
* 
* 
* 
* 
* 
* 
* 

## Videografia
* 

## Lähteet

## Aiheesta muualla

* Virallinen sivusto
Komuz

**Komuz** (joskus **gopuz** tai **kopuz**) on kirgisialainen kielisoitin, ja sitä käytetään yleisesti Keski-Aasialaisten kansojen keskuudessa. Se muistuttaa luuttua. Komuzissa on yleensä kolme kieltä. Sitä käytetään lähinnä kirgisialaisessa kansanmusiikissa.

Siinä on päärynän muotoinen kaikukoppa joka on yleensä tehty aprikoosi-, pähkinä- tai kataja-puusta. Kielet ovat perinteisesti olleet suolista tehtyjä mutta nykyisin käytetään myös nailonia ja joskus myös metallia. Ne viritetään kieltenpitimestä tallan ja yli kaulan päähän jossa on viritystapit joilla soitin viritetään. Otelaudassa ei ole nauhoja.

## Lähteet

## Aiheesta muualla

*
Hölderin epäyhtälö

Matematiikassa **Hölderin epäyhtälö** on mittateoriaan liittyvä epäyhtälö, jota käytetään L^p-avaruuksien tutkimisessa. 

**Lause (Hölderin epäyhtälö).** Olkoon (*S*,&thinsp;Σ,&thinsp;*μ*) mitta-avaruus ja olkoot p,q\in [1,\infty] joille 1/p+1/q=1. Tällöin kaikille mitallisille reaali- ja kompleksiarvoisille funktioille *f* ja *g* on voimassa

:\|fg\|_1 \le \|f\|_p \|g\|_q.

Summaversiolle on olemassa seuraava yleistys:
Olkoot p,q,r>1 joille 1/p+1/q+1/r=1 ja a_1,\ldots,a_n,b_1,\ldots,b_n,c_1,\ldots,c_n kolme jonoa positiivisia reaalilukuja. Tällöin 
:\sum_{i=1}^n a_ib_ic_i\leq \left (\sum_{i=1}^na_i^p\right )^{1/p}\left (\sum_{i=1}^nb_i^q\right )^{1/q}\left (\sum_{i=1}^nc_i^r\right )^{1/r}

Yhtälöstä on myös olemassa erikoistapaus Liapounovin epäyhtälö.

## Lähteet

## Kirjallisuutta
*
Polar Satellite Launch Vehicle

**PSLV** eli **Polar Satellite Launch Vehicle** on intialainen kertakäyttöinen kantoraketti, josta on eri variantteja. Sen kehitti Intian avaruustutkimusjärjestö ISRO. 

PSLV voi kuljettaa GTO-radalle pienen satelliitin. Kantoraketissa on kaksi kiinteää ajoainetta käyttävää rakettivaihetta (vaiheet 1 ja 3) ja kaksi nestemäistä ajoainetta käyttävää vaihetta (2 ja 4).

Raketilla on tehty 39 laukaisua ja näistä vain ensimmäinen epäonnistui (tilanne 2017-02).

Rakettia laukaistaan Satish Dhawanin avaruuskeskuksesta.

## Historia
PSLV rakennettiin laukaisemaan Intian kaukokartoitussatelliitti IRS (Indian Remote Sensing) aurinkosynkroniselle kiertoradalle. Aiemmin Intia oli laukaissut kaukokartoitussatelliittinsa Neuvostoliiton kantoraketeilla.

PSLV:n ensimmäinen laukaisu tapahtui 20. syyskuuta 1993. Kaikki moottorit toimivat hyvin, mutta toisen ja kolmannen vaiheen asennonsäädössä oli ongelmia. Kolmas koelaukaisu oli täydellinen onnistuminen. Kantorakettia käytettiin 1997, 1999 ja 2001. Laukaisut olivat onnistuneita. Syyskuussa 2002, 1&nbsp;060 kg painava intialainen KALPANA-1-satelliitti laukaistiin PSLV-C4-raketilla GTO-radalle. 17. lokakuuta 2003 1&nbsp;360 kg painava kaukokartoitussatelliitti ResourceSat1 laukaistiin PSLV-C5:llä. Vuoden 2007 alussa tehtiin menestyksellinen laukaisu.

Rakettia on käytetty myös syvän avaruuden laukaisuihin. Sillä on laukaistu Intian ensimmäinen kuuluotain Chandrayaan-1 sekä intian ensimmäinen Mars-luotain Mars Orbiter Mission.

## Lähteet

## Aiheesta muualla

*http://www.isro.org/pslv.htm
Bikutsi

**Bikutsi** on yksi kamerunilaisen musiikin tyylilajeista.  Sen katsotaan syntyneen 1940-luvulla. 1960-luvulla bikutsiin lisättiin perinteisten soitinten lisäksi kosketinsoittimia ja kitaroita. Kansainvälistä suosiota bikutsi alkoi saada 1980-luvun lopulla. Vuonna 1987 perustettu Les Têtes Brulées on kansainvälisesti tunnetuin bikutsia soittava yhtye.

## Lähteet

## Aiheesta muualla
Manu Dibango

**Manu Dibango** (12. joulukuuta 1933 Douala – 24. maaliskuuta 2020 Pariisi) oli kamerunilainen muusikko. Hän pääasiassa lauloi ja soitti saksofonia. Dibango esitti monenlaista musiikkia. Hän yhdisti musiikissaan jazzia, funkia ja perinteisiä länsiafrikkalaisia vaikutteita. Häntä voidaan pitää yhtenä afrikkalaisen etnomusiikin uranuurtajista.

Dibangon tunnetuin kappale ”Soul Makossa” on vuodelta 1972. Manu Dibango on tehnyt yhteistyötä muun muassa nigerialaisen muusikon Fela Kutin sekä Hugh Masekelan ja Herbie Hancockin kanssa.

Dibango luetaan kuuluvaksi *yabassi*kansaan, joskin hänen äitinsä oli *duala*.

## Levytyksiä
*Soul Makossa 1972
*Super Kumba 1976
*Afrovision 1978
*Gone Clear 1980
*Afrijazzy 1986
*Wakafrika 1994

## Lähteet

## Aiheesta muualla

* Viralliset kotisivut 
* Manu Dibangon muistokirjoitus Helsingin Sanomissa
Trifidisumu

**Trifid-sumu** tai **Trifidisumu** on emissiosumu Jousimiehen tähdistössä. Sumun etäisyydestä ei ole tarkkaa tietoa, arviot vaihtelevat 2&nbsp;200 valovuoden ja 9&nbsp;000 valovuoden välillä. Myös suhteellinen kirkkaus on epäselvä. Arviot kirkkaudesta vaihtelevat 6,8 &mdash; 9,0 välillä.

Tammikuussa 2005 NASAn Spitzer-avaruusteleskooppi löysi sumusta 30 syntyvää ja 120 vastasyntynyttä tähteä. Tähtiä ei voi havaita näkyvän valon aallonpituuksilla, sillä Spitzer-teleskooppi havaitsee infrapunaista aallonpituutta.

## Katso myös
* Messierin luettelo
* New General Catalogue
* Tähtitiede

## Lähteet

## Aiheesta muualla

* 
* 
*
Eläinratavalo

**Eläinratavalo** on tähtitieteellinen ilmiö, jossa aurinkokunnan tasossa eli ekliptikalla olevat lukemattomat planeettainväliset pölyhiukkaset heijastavat auringonvaloa. Ilmiö on havaittavissa auringonlaskun jälkeen tai juuri ennen auringonnousua, jolloin se näkyy horisontista ekliptikaa pitkin nousevana kolmionmuotoisena kajona.

Suurin osa säteilyä heijastavista pölyhiukkasista on läpimitaltaan 10–30 mikrometriä (millimetrin tuhannesosaa). Hiukkasten lämpötila on noin 150 kelviniä. 20 mikrometrin infrapuna-alueella eläinratavalo säteilee vain 0,0001 kertaa niin paljon kuin Auringon pinta. Eläinratavaloa on havaittu myös muilta tähdiltä.

## Havaitseminen
Eläinratavalo näkyy ekliptikan ympärillä olevana kajona, joka kirkastuu horisonttia kohti. Se näkyykin sitä paremmin, mitä suurempi on ekliptikan ja havaintopaikkakunnan horisontin välinen kulma. Parhaiten se näkyy tropiikissa, Kauriin ja Kravun kääntöpiirin välisellä alueella, missä kulma on ajoittain tasan 90 astetta. Erityisen hyvin se näkyy autiomaissa, joissa ilma on lähes aina pilvetön.

Kauempana päiväntasaajasta pohjoisella pallonpuoliskolla eläinratavalo on parhaiten havaittavissa keväisellä iltataivaalla juuri kun hämärä on täydellisesti kadonnut, tai syksyllä aamutaivaalla juuri ennen hämärän ensimmäistä kajastusta. Suomen pohjoisilla leveysasteilla, missä ekliptika muodostaa maksimissaankin vain 50 asteen kulman horisonttia vasten, eläinratavalon havaitseminen on kohtalaisen hankalaa, sillä Aurinko laskee niin loivassa kulmassa, että heikko kajo sekoittuu helposti horisontin hämärään. Mahdotonta se ei kuitenkaan ole, mikäli vain olosuhteet ovat riittävän hyvät. Skotlannista ja Saksasta ilmiö on jo kohtalaisen hyvin havaittavissa.

## Katso myös
* Eläinrata
* Gegenschein
* Avaruuspöly

## Lähteet

## Aiheesta muualla

* Eläinratavalon näkyminen Suomessa
Bruceploitaatio

**Bruceploitaatio** (myös **leeksploitaatio**) tarkoitetaan 1970-luvulla syntynyttä kamppailulajielokuvien aaltoa, joka oli seurausta Bruce Leen suuresta menestyksestä ja ennenaikaisesta kuolemasta. Usein bruceploitaation tekijät pyrkivät uskottelemaan, että elokuvassa esiintyi oikea Bruce Lee. Tätä yritettiin nimeämällä elokuvat samalla tavalla kuin Leen oikeat, antamalla näyttelijöille Bruce Len, Bruce Lin ja Myron Bruce Leen kaltaisia taiteilijanimiä tai esimerkiksi kertomalla, että elokuvassa esiintyy Bruce Leen kaksoisveli. Jotkut bruceploitaatio-elokuvat eivät harhaanjohtaneet katsojaa vaan käsittelivät Bruce Leetä henkilönä. Tällainen oli esimerkiksi Shaw Brothersin 1975 ilmestynyt *Bruce Lee & I*, joka kansainvälisessä levityksessä sai nimen *Sex Life of Bruce Lee* (’Bruce Leen seksielämä’).

## Katso myös

* Eksploitaatio

## Lähteet
Paperimassa

**Paperimassa** on paperin valmistuksessa käytetty päämateriaali. Paperiteollisuudessa paperimassaa käytetään valmistettaessa erilaisia papereita, erilaisilla paperikoneilla.  

Massa sisältää enimmäkseen vettä; suurin osa kuiva-aineesta on joko puuhioketta, -hierrettä tai selluloosaa. Se sisältää yleensä myös eri lisäaineita, jotta paperi täyttää parhaiten käyttötarkoituksessa vaadittavat ominaisuudet. Massaa voidaan valmistaa myös kierrätetystä kuidusta. Kuitu voidaan kierrättää noin seitsemän kertaa ennen kuin sen ominaisuudet heikkenevät liikaa kuitujen lyhenemisen vuoksi. Mekaanisesta massasta valmistettu paperi on heikompaa kuin paperi, joka on valmistettu kemiallisesta massasta. Sitä käytetään muun muassa sanomalehtipaperissa. 

Paperiteollisuus määrittää massanvalmistusprosessin siten, että se käsittää valmiin massan tuottamisen kulloinkin kyseessä olevasta raaka-aineesta. Tuotantovaiheet riippuvat täysin tuotettavasta massasta ja käytettävästä raaka-aineesta. Massat jaetaan mekaanisiin massoihin (hioke, hierre), kemiallisiin massoihin (sellu) sekä uusiomassoihin. Näitä valmistetaan kutakin lukuisin eri prosessimuodoin.
Jänne

**Jänne** on luja sidekudoksesta muodostuva rakenne, joka liittää lihaksen luuhun tai rustoon. Jänne poikkeaa nivelsiteestä, sillä nivelside liittää luita toisiinsa. Jänteen tehtävä on välittää lihaksen supistuessa syntyvä vetävä voima luuhun. Lisäksi jänteet myös tukevat niveliä, esimerkiksi kiertäjäkalvosimessa. Jänteet sisältävät paljon kollageenisäikeitä. 



## Lähteet

## Aiheesta muualla
Slasher

**Slasher-elokuviksi** (<  = 'viiltää, viillellä') kutsutaan kauhuelokuvia, joissa sarjamurhaaja teurastaa nuorisoa erilaisilla teräaseilla yllättäen ja yksi kerrallaan. Tavallisesti murhaaja on kasvoton, epäinhimillinen ja lähes kuolematon. Slasherien tyypilliseen juonenkulkuun kuuluu, että päihteitä käyttävät ja seksiä harrastavat nuoret kuolevat ja siveelliset pelastuvat. Väkivaltakohtauksille ja erikoistehosteille annetaan suuri paino. Tyypillisiä ovat myös lukuisat jatko-osat, jotka noudattavat yleensä samaa kaavaa.

Tyypillisiä slasher-elokuvien teemoja ja tapahtumia ovat miesten harjoittama voyeurismi eli naisten tirkistely, transsukupuolisuus, näyttävät murhat, naishahmojen itsepuolustuskyvyt, väkivallasta saatu seksuaalinen nautinto sekä yhteisön ja sen viranomaisten kyvyttömyys eliminoida yhteisöä uhkaavaa pahaa voimaa.

1960-luvun kahta kauhuelokuvaa, Hitchcockin *[[Psyko (vuoden 1960 elokuva)|Psykoa]]* (1960) ja Michael Powellin *[[Kurkistelija]]a* (1960) pidetään slasher-elokuvan esiasteina. Tosin jo vuoden 1944 elokuvassa House of Frankenstein nähtiin slasher-elokuvan merkkejä, miten muut talossa olleet ihmiset eivät ole tietoisia talossa olevasta murhaajasta (Dracula). Tobe Hooperin ohjaama *[[Texasin moottorisahamurhat (vuoden 1974 elokuva)|Texasin moottorisahamurhat]]* -elokuva käytti jo slashereille tyypillistä juonirakennetta: ryhmä teini-ikäisiä nuoria joutuvat yksitellen uhreiksi. Heistä viimeinen tyttö joutuu erityisen pitkän ja kauhistuttavan kärsimyksen uhriksi, kunnes lopulta pelastuu. Bob Clarkin *[[Musta joulu (vuoden 1974 elokuva)|Musta joulu]]* vuodelta 1974 on jo selvä slasher. Kaikki slasher-elokuvan merkit olivat lisäksi olemassa jo Mario Bavan vuoden 1971 elokuvassa *[[Ecologia del delitto]]* (*A Bay of Blood*). Varsinainen slasher-innostus alkoi kuitenkin John Carpenterin *[[Halloween – naamioiden yö]]n* (1978) ja Sean S. Cunninghamin *[[Perjantai 13. (elokuva)|Perjantai 13:nnen]]* (1980) jälkeen. 

Kriitikoidenkin arvostusta saaneita slashertyyppisiä elokuvia olivat ”juppislashereiksi” kutsutut *[[Vaarallinen suhde]]* (1987), *[[Kohtalokas vuokralainen]]* (1990) ja erityisesti Oscar-palkittu *[[Uhrilampaat]]* (1991).

## Tunnettuja slasher-elokuvia
**[[Candyman]]* (1992)
**[[Child’s Play]]* (1988)
**[[Halloween – naamioiden yö]]* (*Halloween*, 1978)
**[[Koston liekit]]* (*The Burning*, 1981)
**[[Painajainen Elm Streetillä]]* (*A Nightmare on Elm Street*, 1984)
**[[Perjantai 13. (elokuva)|Perjantai 13.]]* (*Friday the 13th*, 1980)
**[[Psyko (vuoden 1960 elokuva)|Psyko]]* (*Psycho*, 1960)
**[[Tiedän mitä teit viime kesänä]]* (*I Know What You Did Last Summer*, 1997)
**[[Texasin moottorisahamurhat (vuoden 1974 elokuva)|Texasin moottorisahamurhat]]* (*The Texas Chain Saw Massacre*, 1974)
**[[Scream (elokuva)|Scream]]* (1996)
**[[Yön silmät]]* (*The Hills Have Eyes,* 1977)

## Katso myös
* Gore
* Splatter

## Lähteet
Gegenschein

**Gegenschein** eli suomeksi **vastavalo** tai **vastahohde** on tähtitieteellinen optinen ilmiö, jossa eläinradalla vastapäätä Aurinkoa esiintyy ellipsin muotoinen heikko kajo. Sen pituus on ekliptikan suunnassa 10–15° ja leveys muutamia asteita. Se syntyy, kun aurinkokunnan tasossa olevat lukemattomat pienet planeettainväliset pölyhiukkaset heijastavat auringonvaloa takaisin päin. Ilmiö on sen verran heikko, ettei se näy lainkaan, jos Kuu on näkyvissä taivaalla tai jos ilmiö osuu Linnunradan vyön kohdalle. Ilmiö on korkeimmillaan ja voimakkaimmillaan keskiyön aikaan. Vastavaloon liittyvä voimakkaampi ilmiö on eläinratavalo.

Ilmiön kansainvälisesti käytetty nimi tulee saksan kielestä.

Vastavalon löysi tanskalainen tähtitieteilijä Theodor Brorsen vuonna 1854.

Suomessa paras aika ilmiön havaitsemiselle on syksyllä, jolloin se on havaittavissa Kalojen tai Oinaan tähdistöissä, eikä se sekoitu Linnunradan valoon. Gegenscheinin näkeminen vaatii kuitenkin melko valosaasteettoman taivaan, eikä maassa mielellään saisi olla lunta heijastamassa hajavaloa taivaalle.

## Lähteet

## Aiheesta muualla

*Gegenschein Cerro Paranalin taivaalla
Andromeda

**Andromeda** tai **Andromede** tai **Androméde** voi tarkoittaa ainakin seuraavia asioita:

*Andromeda, kreikkalaisen mytologian hahmo
*Andromeda, Johannes Takasen veistos vuodelta 1882
*Andromeda, tähdistö
*Andromedan galaksi samassa tähtikuviossa, pohjoisen tähtitaivaan kirkkain galaksi, Messierin kohde M31, NGC 224
*Andromedan galaksin satelliittigalaksit Andromeda I, Andromeda II, Andromeda III, Andromeda IV ja Andromeda V
*suokukat (*Andromeda*), kanervakasvisuku, johon kuuluu vain laji suokukka (*A. polifolia*)
*Andromeda, heavy metal -yhtye
*Andromeda, Marvel Comicsin sarjakuvahahmo
*”Andromeda”, Lelek-yhtyeen kappale, Kroatian edustaja Eurovision laulukilpailussa 2026

;Elokuvat ja televisio
* Gene Roddenberry’s Andromeda, kanadalainen scifi-televisiosarja

## Andromeda- tai Andromede-nimisiä laivoja
;Britannian Kuninkaallinen laivasto
* HMS Andromeda (1777), Enterprise-luokan 28-tykkinen kuudennen luokan alus
* HMS Andromeda (1784), Hermione-luokan 32-tykkinen viidennen luokan alus
* HMS Andromeda (1812), 24-tykkinen kuudennen luokan alus
* HMS Andromeda (1829), 46-tykkinen viidennen luokan alus
* HMS Andromeda (1897), Diadem-luokan panssarikansiristeilijä
* HMS Andromeda (F57), Leander-luokan fregatti
;Ruotsin merivoimat
*HMS Andromeda (1620), 24-tykkinen alus
*HMS Andromeda (1659), alus

;Italian kuninkaallinen laivasto:
*RN Andromeda, Spica-luokan torpedovene

;Portugalin laivasto:
*Andrómeda-luokka, tutkimusalusluokka
*NRP Andrómeda (A5203), Andrómeda-luokan tutkimusalus

;Ranskan laivasto
* Andromède (1833) Ranskan laivaston Artémise-luokan 2. luokan fregatti
* Andromède (S601), Ranskan laivaston Créole-luokan sukellusvene
* FS Andromède (M643), Ranskan laivaston 1984 palvelukseen otettu Éridan-luokan miinantorjunta-alus.
Gebhard Leberecht von Blücher

**Gebhard Leberecht von Blücher** (16. joulukuuta 1742 Rostock, Preussi – 12. syyskuuta 1819 Krieblowitz, Preussi) oli Wahlstattin ruhtinas ja preussilainen sotapäällikkö, arvoltaan sotamarsalkka. Hänet muistetaan etenkin tärkeästä roolistaan Waterloon taistelussa. 

Blücher kunnostautui ratsuväen päällikkönä sodissa Ranskaa vastaan, ensin vallankumoussodissa 1792–1802 ja sen jälkeen Napoleonin sodissa. Preussin hävittyä Auerstedtin taistelun 1806 hän joutui antautumaan ranskalaisille. Kun laaja liittouma aloitti uuden sodan Napoleonia vastaan 1813, Blücher nimitettiin ensin Preussin armeijakunnan komentajaksi ja sitten preussilais-venäläisen Sleesian armeijan ylipäälliköksi. Hänen johdollaan Sleesian armeija voitti Katzbachin ja Möckernin taistelut ja oli auttamassa liittokunnan voittoon Leipzigin kansaintaistelussa. 

Kun Napoleonin palasi Elbalta 1815 ja perusti ns. satapäiväisen keisarikuntansa, Blücherin komentamat preussilaiset joukot kärsivät hänelle tappion Lignyssä. Blücher joukkoineen kuitenkin ehti ajoissa Wellingtonin herttuan avuksi Waterloon taisteluun, mikä käänsi taistelun kulun Napoleonin tappioksi. Blücher sai aktiivisuutensa ja rohkeutensa ansiosta sotilailta lempinimen *Marschall Vorwärts*, "Marsalkka Eteenpäin".

## Aiheesta muualla
Ob

**Ob** (, hantiksi *Aas*, *Jag, Kolta* tai *Jema*, nenetsiksi *Kolta* tai *Kuay*, tataariksi *Omar* tai *Umar*) on yksi Venäjän pisimmistä joista ja läntisin Siperian suurista joista. Ob alkaa Altailta ja laskee Pohjoiseen jäämereen, jossa Karanmeren Obinlahti muodostaa Objoen noin 800 kilometrin pituisen estuaarin. Kun joen alkukohdaksi katsotaan Bija- ja Katunjokien yhtymäkohta, sen pituus on 3&nbsp;650 kilometriä.

Obin suurin sivujoki on vasemmalta laskeva Irtyš, joka on itse asiassa pidempi kuin Ob. Irtysin latvoilta laskien joen suurin pituus on 5&nbsp;410 kilometriä. Muita merkittäviä sivujokia ovat Tom, Tšulym, Ket, Tym, Vah, Vasjugan, Tobol ja Sosva.

Obin varrella olevia kaupunkeja: Barnaul, Novosibirsk, Kolpaševo, Nižnevartovsk, Surgut, Hanti-Mansijsk, Berjozovo, Labytnangi ja Salehard.

## Lähteet

## Aiheesta muualla

* Kunovatski Zakaznik – luonnonsuojelualue Obin varrella Jamalin Nenetsiassa  (oopt.info) 
* Verhneje Dvuobje – Obin jokivarren suojelualue   (wetlands.oopt.info)
* Ob (river basin)  (unece.org)
* Hydrologisia tilastoja 1936-1994: Ob at Salekhard  (unesco.org)
* Hydrologisia tilastoja 1936-1989: Ob at Kolpashevo   (unesco.org)
* Hydrologisia tilastoja 1936-1989: Ob at Barnaul   (unesco.org)
Itä-Intian komppania

**Itä-Intian kauppakomppania** tai **Itä-Intian komppania** voi viitata seuraaviin:

*Englannin Itä-Intian kauppakomppania
*Hollannin Itä-Intian kauppakomppania
*Portugalin Itä-Intian kauppakomppania
*Ranskan Itä-Intian kauppakomppania
*Ruotsin Itä-Intian kauppakomppania
*Tanskan Itä-Intian kauppakomppania

## Katso myös
*Länsi-Intian komppania
Jahtivouti

**Jahtivouti** oli Suomessa 1800-luvun lopulle asti valtion virkamies, jonka tehtäviin kuului suurpetojen metsästyksen järjestäminen ja valvonta sekä metsäpalojen sammuttamisen organisointi. Yleisesti jahtivoudit olivat tavallisia talonpoikia, jotka nimismies valitsi tätä hallintoa avustavaa tehtäväänsä hoitamaan. Virka lakkautettiin Suomessa 10. helmikuuta 1891 asetuksella.

Kuuluisa oli muun muassa Someron jahtivouti Erkki Jaakonpoika Haka (1746–1808), joka yksin metsästi lähes kaikki Someron petoeläimet.

Aleksis Kivi nostaa pääteoksessaan *[[Seitsemän veljestä]]* Nurmijärven jahtivoudin keskeiseen asemaan; vanha jahtivouti muun muassa metsästää munavarkaudesta metsään piileksineet kuusi vanhinta veljestä – Eero oli vielä silloin sylilapsi – esiin ja järjestää näille ansaitun löylytyksen. Samoin hän opettaa Eeron lukemaan, jotta tämä saattaa opettaa veljiään. Kun tästä vanhasta veteraanista aika jättää, juuri Eero perii hänen virkansa. 

Nykyisin jahtivoudiksi saatetaan kutsua metsästyksen johtajaa, esimerkiksi yhteistyötä vaativassa hirvijahdissa.

## Lähteet

## Kirjallisuutta
*
Palisanterit

**Palisanterit** (*Dalbergia*) on hernekasveihin (*Fabaceae*) kuuluva trooppisten puiden suku. Ne kasvavat luontaisena Etelä-Amerikassa, Afrikassa ja Kaakkois-Aasiassa.

## Palisanterilajeja
* *[[madagaskarinpalisanteri|Dalbergia baronii]]* – madagaskarinpalisanteri
* *[[Dalbergia brownei]]*
* *[[sinipalisanteri|Dalbergia cearensis]]* – sinipalisanteri
* *[[Dalbergia cochinchinensis]]*
* *[[Dalbergia ecastaphyllum]]*
* *[[Dalbergia decipularis]]*
* *[[Dalbergia frutescens]]*
* *[[kiipijäpalisanteri|Dalbergia lactea]]* – kiipijäpalisanteri
* *[[intianpalisanteri|Dalbergia latifolia]]* – intianpalisanteri
* *[[afrikanpalisanteri|Dalbergia melanoxylon]]* – afrikanpalisanteri eli mustapalisanteri
* *[[Dalbergia monetaria]]*
* *[[brasilianpalisanteri|Dalbergia nigra]]* – brasilianpalisanteri
* *[[panamanpalisanteri|Dalbergia retusa]]* – panamanpalisanteri
* *[[sissoopalisanteri|Dalbergia sissoo]]* – sissoopalisanteri
* *[[hondurasinpalisanteri|Dalbergia stevensonii]]* – hondurasinpalisanteri

## Palisanterit materiaalina

Palisanterien puumateriaalista käytetään kauppanimiä **ruusupuu** ja **jakaranda**, jotka viittaavat harhaanjohtavasti täysin erilaisiin kasveihin, ruusuihin ja jakarandoihin. Jakaranda (*Jacaranda mimosifolia*) on lämpimillä alueilla pelkästään koristepuuna käytetty puulaji, eikä se ole erityisen läheistä sukua palisantereille, sillä jakarandat ja palisanterit kuuluvat aivan eri heimoihin ja lahkoihinkin.

Palisanterien puumateriaali on mahonkiin verrattavaa, joskin kovempaa. Puumateriaalissa on lajista riippuen punertavalla, ruskealla tai violetinruskealla pohjalla tummia tai mustia juovia. Sydänpuu on tiivistä, erittäin kovaa ja raskasta (ominaispaino 0,7–1,0). Pintapuu on kuitenkin vaaleaa tai harmaata ja arvotonta. Puuta käytetään koriste-esineisiin, loistohuonekaluihin, pianoihin, ksylofoneihin ja muihin soittimiin, esimerkiksi viulun jousiin ja kitaran otelautoihin. Kuivattaessa palisanteri halkeilee helposti, joten puu täytyy kuivata hitaasti. Kovan puuaineksen työstämiseen tarvitaan terävät työkalut.

Tunnettu suomalainen palisanteripuulla kalustettu tila on Eduskuntatalon istuntosali, jonka pöydät ovat palisanteria.
 
Nykyään CITES-sopimus kieltää brasilianpalisanterin kaupallisen käytön.

## Lähteet

## Aiheesta muualla
* Finto: Kassu – Kasvien suomenkieliset nimet: ''Dalbergia''
* Suomen Lajitietokeskus: Palisanterit – ''Dalbergia''
Dangdut

**Dangdut** on indonesialaista populaarimusiikkia, jossa on vaikutteita muun muassa malaijien kansanmusiikista sekä intialaisesta ja arabialaisesta musiikista. Dangdutin katsotaan syntyneen 1970-luvulla. Modernissa dangdutissa on joskus vaikutteita esimerkiksi hiphopista tai house-musiikista. Dangdutia soitetaan tavallisesti yhtyeissä, johon kuuluu yksi laulaja, jota säestää neljä tai kahdeksan soittajaa. Indonesian ulkopuolellakin tunnettuihin dangdut-artisteihin kuuluvat muun muassa Rhoma Irama ja Elvy Sukaesih.
Almendra

**Almendra** (suomeksi 'manteli') oli argentiinalainen rock-yhtye. Se perustettiin vuonna 1967. Vuonna 1968 julkaistulla ensimmäisellä singlellään yhtyeestä tuli yksi Argentiinan tunnetuimmista. Ensimmäinen täysimittainen albumi ilmestyi vuonna 1969 ja toinen vuonna 1970. Vuonna 1979 Almendran jäsenet palasivat väliaikaisesti yhteen ja julkaisivat uuden *live*-levyn.
Jalava

**Jalava** tarkoittaa seuraavia:

* jalavat (*Ulmus*), jalavakasvien heimoon kuuluva kasvisuku
* Kustannus Oy Jalava, lyhyesti *Jalava*, kirjankustantamo.

## Henkilöt
Jalava on suomalainen sukunimi, joka on muun muassa seuraavilla henkilöillä:

* Alma Jalava (o.s. *Floman*, 1855–1922), suomalainen yhteiskunnallinen ja järjestövaikuttaja
* Antti Jalava (e. *Almberg*, 1846–1909), suomalainen opettaja, kääntäjä, toimittaja ja kirjailija, Alma Jalavan puoliso
* Antti Jalava (1949–2021), ruotsinsuomalainen kirjailija
* Emil Almberg (vuodesta 1906 *Jalava*, 1852–1929), suomalainen lyseon lehtori, kirjailija ja kirjallisuuden suomentaja, Antti Jalavan (ent. Almberg) veli
* Esko Jalava (1920–1978), pituushyppääjä ja kolmiloikkaaja
* Hugo Jalava (1874–1950), neuvostoliittolainen, alkujaan pietarinsuomalainen veturinkuljettaja ja kommunistipoliitikko
* Ilona Jalava (1878–1960), tekstiilitaiteilija, Alma ja Antti Jalavan tytär
* Jorma Jalava (1910–1991), yritysjohtaja
* Lasse Jalava (s. 1951), säveltäjä.
* Marja Jalava (s. 1965), historioitsija
* Matti Jalava (1893–1975), suomalainen metsätieteilijä ja professori
* Olavi Jalava (1913–1970), yrittäjä ja yritysjohtaja, teollisuusneuvos
* Oskari Jalava (e. *Alm*, e. *Varpenniittu*, 1876–1950), suomalainen peltiseppä ja kansanedustaja (SDP)
* Pekka Jalava (1977–2012), suomalainen stand up -koomikko
* Pertti Jalava (s. 1960), suomalainen taide- ja jazzmusiikin säveltäjä
* Petri Jalava (s. 1976), suomalainen jalkapalloilija
* Reijo Jalava (1932–2001), suomalainen jalkapalloilija
* Seppo Jalava (1952–2018), suomalainen koripalloilija
* Veikko Jalava (1911–1981), suomalainen kuvanveistäjä
* Voitto Jalava (1924–1994), suomalainen pikajuoksija
* Väinö Jalava (s. 1936), suomalainen matemaatikko.

## Katso myös
Aihepiiriin liittyy myös seuraava:
* jalavakasvit (*Ulmaceae*), kasviheimo
* Jalavan kauppa, vanha kaupparakennus Taivalkosken kirkonkylässä.
Eskorbuto

**Eskorbuto** oli espanjalainen punk-yhtye. Se perustettiin vuoden 1980 tienoilla. Eskorbuto on kotimaansa ulkopuolella melko tuntematon yhtye, mutta Espanjassa se on yksi merkittävimmistä punkkia soittavista yhtyeistä.